

TEHNISKĀS JAUNRADES NAMS „ANNAS 2”

Annas iela 2, Rīga, LV-1001, tālrunis, fakss 67374093, e-pasts tjn@riga.lv

NOLIKUMS

Rīgā

2020. gada 10. februārī Nr. TJNA2-20-5-nos

# **Rīgas pilsētas atklātais čempionāts radiovadāmajā automodelismā "Tepiķa cīņas 2020”**

# **I. Vispārīgie jautājumi**

1. Šis nolikums nosaka kārtību, kādā norisinās Rīgas pilsētas atklātais čempionāts radiovadāmajā automodelismā "Tepiķa cīņas 2020"(turpmāk –Sacensības).
2. Sacensības tiek rīkotas ar mērķi popularizēt un veicināt jauniešos interesi par radiovadāmo automodelismu.
3. Sacensību uzdevums ir noteikt labākos sportistus un komandas.
4. Sacensības organizē Tehniskās jaunrades nams “Annas 2” (turpmāk – Organizators) sadarbībā ar Rīgas domes Izglītības, kultūras un sporta departamenta Sporta un jaunatnes pārvaldi (turpmāk – Pārvalde)*.*

# **II. Sacensību norises vieta un laiks**

1. Sacensības notiek no 2020. gada 29. martā.
2. Sacensības notiek Saharova iela 35, Rīga, MJC „Praktiskās Estētiskas skola” sporta zālē,un to sākums ir plkst. 9.00
3. Sacensību nolikums un informācija par Sacensībām tiek publicēta interneta vietnē [www.intereses.lv](http://www.intereses.lv)*.*

# **III. Sacensību dalībnieki,programma un nosacījumi**

1. Sacensībās var piedalīties Latvijas interešu un vispārējās izglītības iestāžu audzēkņi.
2. Dalībai sacensībās var pieteikt dalībniekus vecumā no 10 līdz 25 gadiem (ieskaitot).
3. Sacensības tiek organizētas šādās kategorijās:
	1. 1/10 Touring Standard junior
	2. 1/10 Baggy 2WD
	3. 1/10 Baggy 2WD junior
	4. 1/10 Baggy 4WD
	5. 1/10 Baggy 4WD junior
4. Sacensības notiek saskaņā ar starptautiski izstrādātiem Eiropas radiovadāmo automodeļu federācijas (EFRA) izstrādātiem noteikumiem (noteikumi publicēti interneta vietnē [www.efra.ws](http://www.efra.ws/)).
5. Sacensību dalībnieku inventāram jāatbilst šosejas radio vadāmo modeļu sacensību Tepiķa cīņas 2018/2019 noteikumiem.
6. Sacensību norisē tiks izmantots MYLAPS RC4 elektroniskā apļu skaitīšanas sistēma.
7. Papildu informāciju par Sacensību norisi var saņemt pa tālruni: 26551595 vai e-pastu: jurijsterentjevs@edu.riga.lv.

# **IV. Dalībnieku pieteikšana Sacensībām**

1. Pieteikums dalībai Sacensībās saskaņā ar paraugu (pieteikuma paraugs lejupielādējams: [http://www.myrcm.ch/myrcm/main?pLa=en&hId[1]=org&dId[O]=7015](http://www.myrcm.ch/myrcm/main?pLa=en&hId%5B1%5D=org&dId%5BO%5D=7015)) jāiesniedz līdz 2020. gada 27. martam, personīgi nododotTJN “Annas 2”, Annas ielā 2, Rīga, LV-1001, vai elektroniski nosūtot uz e-pastu: jurijsterentjevs@edu.riga.lv.
2. Pieteikumā jānorāda dalībnieka vārds, uzvārds, dzimšanas gads, sporta klase.
3. Komandas pārstāvja vai izglītības iestādes vadītāja apstiprinātu pieteikumu jāiesniedz Sacensību sekretariātā Sacensību dienā līdz plkst. 10.00.
4. Katrs pilngadīgais Sacensību dalībnieks ir personīgi atbildīgs par sava veselības stāvokļa atbilstību Sacensībām, ko apstiprina ar personīgo parakstu pieteikumā, vai iesniedzot atbilstošu ārsta izziņu.
5. Nepilngadīgā Sacensību dalībnieka veselības stāvokļa atbilstību Sacensībām apliecina ārsta izziņa vai to apstiprina viens no vecākiem ar savu parakstu.
6. Ja dalībnieku Sacensībām pieteikusi izglītības iestāde, tad Sacensību dalībnieka veselības atbilstību Sacensībām apstiprina izglītības iestādes vadītājs vai komandas pārstāvis.
7. Sacensību dalībniekiem līdzi jābūt personu apliecinošiem dokumentam (pase, personas apliecība, skolēnu apliecība u.tml.), kas pēc tiesneša pieprasījuma ir jāuzrāda.
8. Organizators nodrošina Fizisko personu datu aizsardzības likuma prasības.
9. Izglītības iestādes vadītājs ir atbildīgs par izglītojamo drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos.
10. Sacensību izdevumus, kas saistīti ar Sacensību dalībnieku un to pavadošo personu ceļa, naktsmītņu, ēdināšanas vai citiem izdevumiem, apmaksā Sacensību dalībnieks vai viņa pārstāvētā organizācija/iestāde.

# **V. Sacensību uzvarētāju apbalvošana**

1. Sacensībās tiek apbalvoti pirmās, otrās un trešās vietas ieguvēji.
2. Sacensību godalgoto vietu ieguvēji tiek apbalvoti ar Organizatora kausiem, diplomiem un balvām.

|  |  |
| --- | --- |
| Direktore  |  I.Maskaļonoka |

Terentjevs 26551595